stanford-oval/wikipedia huggingface dataset:
กล้าย
อนุกรมวิธาน

ระบบจัดจำแนกแบบเก่าได้แยกกล้ายออกเป็นสปีชีส์เนื่องจากมีการนำไปใช้ประกอบอาหารซึ่งไม่ถูกต้อง ปัจจุบันจัดเป็นสปีชีส์เดียวกันกับกล้วย กล้ายส่วนมากเป็นลูกผสมที่มีโครโมโซมหลายชุดและเป็นหมัน ระหว่าง Musa acuminata (จีโนม A) และ Musa balbisiana (จีโนม B) ปัจจุบัน กล้ายจัดอยู่ในกลุ่ม AAB หรือที่รู้จักกันในชื่อ 'กลุ่มกล้าย' และกลุ่ม ABB
กล้ายเคยมีชื่อวิทยาศาสตร์ (ชื่อพ้อง) ว่า:
Musa paradisiaca L.
Musa × paradisiaca L. cultigroup Plantain
ดูเพิ่ม

กล้วย
พันธุ์กล้วย
แหล่งข้อมูลอื่น

Plantain research at the International Institute of Tropical Agriculture (IITA)
Botanical.com: Plantain Fruit
Banana and plantain section of Bioversity International
กวางผาจีน

| กวางผาจีน |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Caprinae
สกุล:: Naemorhedus
สปีชีส์:: N.  gariseus
ชื่อทวินาม
Naemorhedus griseus Milne-Edwards, 1871

ชื่อพ้อง 
 ชื่อพ้อง Naemorhedus goral (Hardwicke, 1825)   Antilope caudata Milne-Edwards, 1867   Antilope cinerea Milne-Edwards, 1874   Naemorhedus caudatus griseus (Milne-Edwards, 1871)
กวางผาจีน หรือ กวางผาจีนถิ่นใต้  (อังกฤษ: Chinese goral, South China goral) เป็นสัตว์เลี้ยงลูกด้วยนมจำพวกสัตว์กีบคู่ชนิดหนึ่ง มีชื่อวิทยาศาสตร์ว่า Naemorhaedus griseus อยู่ในวงศ์ Bovidae
ลักษณะ

มีรูปร่างหน้าตาคล้ายแพะ มีหูยาว ขนตามลำตัวหยาบและหนามีสีเทาหรือน้ำตาลเทา มีแถบสีดำพาดอยู่กลางหลัง ตัวเมียจะมีสีขนอ่อนกว่าตัวผู้ บริเวณลำคอด้านในมีขนสีอ่อน ริมฝีปากและรอบ ๆ ตาสีขาว เขาสั้นมีสีดำ ตัวผู้จะมีเขาที่หนาและยาวกว่าตัวเมีย มีความยาวลำตัวและหัว 82–120 เซนติเมตร ความยาวหาง 7.5–20 เซนติเมตร ความสูงจากพื้นดินถึงหัวไหล่ 50–60 เซนติเมตร น้ำหนัก 22–32 กิโลกรัม ผสมพันธุ์ในเดือนตุลาคม–ธันวาคม ใช้เวลาตั้งท้องนาน 6–7 เดือน ออกลูกครั้งละ 1–2 ตัว เป็นสัตว์ที่ตื่นตกใจง่าย เมื่อตกใจจะส่งเสียงร้องสั้นและสูงเป็นสัญญานเตือนภัยถึงตัวอื่น ๆ ในฝูง ใช้ประสาทการมองมากกว่าการดมกลิ่นหรือฟังเสียง ซึ่งต่างจากสัตว์กินพืชทั่วไป มักออกหากินตามทุ่งหญ้าโล่งในเวลาก่อนพระอาทิตย์ตกดินจนถึงเวลาเช้าตรู่ กินอาหารได้แก่ หญ้า, ยอดอ่อนของใบไม้, รากไม้ และลูกไม้เปลือกแข็งจำพวกก่อเป็นอาหารหลัก แม้จะอยู่ในเทือกเขาสูง แต่สามารถว่ายน้ำได้ดีเหมือนเลียงผา และเคยมีรายงานว่า เคยลงมากินน้ำและว่ายข้ามแม่น้ำ มีอายุเต็มที่ 11 ปี
การกระจายพันธุ์และถิ่นอาศัย

มีการกระจายพันธุ์ตั้งแต่ตะวันออกของรัฐสิกขิมและรัฐอัสสัมของอินเดีย ภาคกลางและภาคใต้ของจีน, พม่า, ภาคเหนือของไทยและลาว
มักอาศัยและหากินรวมกันเป็นฝูงตามทุ่งหญ้าบนภูเขาและชะง่อนผาบนเทือกเขาสูง ที่มีความสูงจากระดับน้ำทะเลตั้งแต่ 1,000–4,000 เมตร ฝูง ๆ หนึ่งจะมีสมาชิกประมาณ 4–12 ตัว และแบ่งออกได้เป็น 2 ชนิดย่อย คือ:
N. g. evansi (Lydekker, 1902)	 รัฐยะไข่และปะโคะกูในพม่า, ไทย และเป็นไปได้ว่าอาจพบได้ที่ลาว
N. g. griseus (Milne-Edwards, 1871) พบในหลายมณฑลทางพื้นที่ภาคตะวันออกของจีน, ตะวันตกของพม่า, ตะวันออกของบังกลาเทศ, ตะวันออกเฉียงเหนือของอินเดีย (ทางด้านตะวันออกและใต้ของแม่น้ำพรหมบุตร) และตะวันออกเฉียงเหนือของไทยรวมถึงพื้นที่บริเวณอ่าวตังเกี๋ยของเวียดนาม และลาว แต่ข้อมูลนี้ยังไม่เป็นที่ยืนยัน
การอนุรักษ์

สถานภาพของกวางผาจีน ปัจจุบันเป็นสัตว์ที่ใกล้สูญพันธุ์แล้ว ในประเทศไทย เป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พ.ศ. 2535 ปัจจุบัน พบว่ามีเหลืออยู่เพียงแห่งเดียวที่ดอยม่อนจอง ในเขตรักษาพันธุ์สัตว์ป่าอมก๋อย อำเภออมก๋อย จังหวัดเชียงใหม่ และ อำเภอสามเงา จังหวัดตาก  มีชื่อเรียกของผู้คนในท้องถิ่นว่า "ม้าเทวดา" เนื่องจากเป็นสัตว์ที่ลึกลับ หายากมาก และเมื่อพบเห็นตัวก็จะหลบหนีไปด้วยความรวดเร็ว โดยถูกล่าเพราะมีความเชื่อว่าน้ำมันจากกะโหลกของกวางผาจีนมีคุณสมบัติทางยาสมานกระดูกรักษาโรคไขข้ออักเสบได้เหมือนกับของเลียงผา
โดยมีการเพาะเลี้ยงขยายพันธุ์เพียงแห่งเดียวเท่านั้นในประเทศไทย คือ สถานีเพาะเลี้ยงสัตว์ป่าอมก๋อย จังหวัดเชียงใหม่ โดยทำการเพาะเลี้ยงมาตั้งแต่ปี พ.ศ. 2537 เริ่มจากพ่อแม่พันธุ์เพียง 2 ตัว ชื่อ "ม่อนจอง" และ"ซีเกมส์" ที่ได้รับมาจากศูนย์ศึกษาธรรมชาติและสัตว์ป่าเชิงดอยสุเทพ จังหวัดเชียงใหม่ ในเดือนกันยายน พ.ศ. 2555 ได้มีการปล่อยกวางผาจีนที่เพาะขยายพันธุ์ได้สู่ธรรมชาติทั้งหมด 9 ตัว และมีการติดปลอกคอวิทยุเพื่อทำการติดตามศึกษาต่ออีกด้วย
เมื่อวันที่ 10 ธันวาคม 2560 กรมอุทยานแห่งชาติสัตว์ป่าและพันธุ์พืช เผยข่าวดีว่าแนวโน้มประชากรกวางผาในพื้นที่ดอยเชียงดาว ของเขตรักษาพันธุ์สัตว์ป่าเชียงดาว อำเภอเชียงดาว, จังหวัดเชียงใหม่ สำรวจพิกัดจำนวน15จุด ในความสูงมากกว่า 1,000 เมตร จากระดับน้ำทะเลปานกลาง พบกวางผาจำนวน 90 ตัว โดยแยกเป็นตัวเต็มวัย65ตัว ตัวไม่เต็มวัย17ตัว และลูกเล็ก8ตัว นับเป็นประชากรที่มากที่สุดตั้งแต่การสำรวจของพื้นที่ดอยหลวงเชียงดาว
กวาน ซิ่วเม่ย์

| กวาน ซิ่วเม่ย์ Suki Kwan 關秀媚 |
| --- | --- |
เกิด: Kwan Sau Mei  (1966-02-11) 11 กุมภาพันธ์ ค.ศ. 1966 (58 ปี) ประเทศจีน
ชื่ออื่น: Suki Kwan
อาชีพ: นักแสดง
กวาน ซิ่วเม่ย์ (จีน: 關秀媚 อังกฤษ: Suki Kwan) เป็นนักแสดงชาวจีน มีผลงานเด่นคือ คนเล็กตัดห้าเอ, เจ้าพ่อกวางตุ้ง
ผลงานด้านการแสดง > ภาพยนตร์

The Romancing Stars (1987)
Operation Pink Squad (1988)
Operation Pink Squad 2: The Haunted Tower (1989)
Miadtan Shuanglong (1989)
Miracles (1989)
Happy Together (1989)
Mo Qing (1989)
Ghostly Vixen (1990)
BB 30 (1990)
Love Is Love (1990)
Heart Into Hearts (1990)
Inbound Troubles (1991)
The Happy Massage Girls (1992)
Mr. Vampire 1992 (1992)
Heart Against Hearts (1992)
Fussy Ghost (1993)
The Supreme Winner (1993)
The Tale of a Heroine (1993)
The Legend of Drunken Master (1994)
Nobody Ever Cheats (1994)
Twist (1995)
High Risk (1995)
Passionate Nights (1997)
Chasing Girls 2: Ambition of Paparazzi (1997)
A True Mob Story (1998)
Your Place or Mine (1998)
The Tricky Master (1999)
Raped By Angel 4 The Rapist's Union (1999)
Gigolo of Chinese Hollywood (1999)
Century of the Dragon (1999)
Victim (1993)
Prince Charming (1999)
Crying Heart (2000)
Sausalito (2000)
Queen of Kowloon (2000)
Cop on a Mission (2001)
A Gambler's Story (2001)
The Irresistible Piggies (2002)
The New Option (2002)
The New Option - Run and Shoot (2002)
The New Option - The Revenge (2003)
The New Option - Puppet Hon (2003)
The New Option: Confrontation (2003)
The New Option - The Final Showdown (2003)
The New Option - Gold Rush (2003)
The New Option - The Campaign (2003)
The New Option: Savior (2003)
The New Option - The Syndicate (2003)
Dack Night Wolf (2003)
Colour of the Loyalty (2005)
ผลงานด้านการแสดง > ละครโทรทัศน์

City Japes (1986)
The Hunter's Prey (1990)
Money and Fame (1992)
Bet on Fire (1992)
Wong Fei Hung Series: The Headless General (1996)
Baoxue Lihua (2006)
แหล่งข้อมูลอื่น

กวาน ซิ่วเม่ย์ ที่อินเทอร์เน็ตมูวีเดตาเบส
กองทัพอากาศทหารบกสหรัฐ

| กองทัพอากาศทหารบกสหรัฐ   United States Army Air Forces |
| --- | --- |
เครื่องหมายหน่วย
ประจำการ: 20 มิถนุยน 1941 – 18 กันยายน 1947 (6 ปี 3 เดือน)
ปลดประจำการ: 18 กันยายน ค.ศ. 1947
ประเทศ:  สหรัฐ
รูปแบบ: กองทัพอากาศ
บทบาท: สมรภูมิทางอากาศ
กำลังรบ: 2.4 ล้านนาย (มี.ค. 1944) 80,000 อากาศยาน (ก.ค. 1944)
กองทัพอากาศทหารบกสหรัฐ (อังกฤษ: United States Army Air Forces, ย่อ: USAAF) เป็นหน่วยสมรภูมิทางอากาศของสหรัฐอเมริกาในช่วงสงครามโลกครั้งที่สอง ซึ่งยกฐานะขึ้นมาจากกองบินอากาศทหารบกสหรัฐ (United States Army Air Corps) เมื่อวันที่ 20 มิถุนายน ค.ศ. 1941 อันเป็นผลสืบเนื่องมาจากการที่สหรัฐได้ประกาศสงครามต่อไรช์เยอรมันในสองเดือนก่อนหน้า
แม้ USAAF จะมีสถานะเทียบเท่ากองทัพอากาศ แต่บุคลากรของ USAAF ยังถือว่าสังกัดกองทัพบก องค์กรนี้ถูกแยกออกจากกองทัพบกโดยผลของรัฐบัญญัติความมั่นคงแห่งชาติ ค.ศ. 1947 (National Security Act of 1947) ซึ่งได้กำหนดให้ยกฐานะ USAAF ขึ้นเป็นเหล่าทัพใหม่ในวันที่ 18 กันยายน ค.ศ. 1947 กลายเป็นกองทัพอากาศสหรัฐในปัจจุบัน ถือเป็นหนึ่งในห้าเหล่าทัพของกองทัพสหรัฐ
กองทัพกานา

| กองทัพกานา |
| --- | --- |
Ghana Armed Forces

ก่อตั้ง: พ.ศ. 2500
เหล่า:  กองทัพบก   กองทัพอากาศ   กองทัพเรือ
กองบัญชาการ: อักกรา
ผู้บังคับบัญชา
ผู้บัญชาการทหารสูงสุด: ประธานาธิบดี นานา อากูโฟ-อัดโด
กำลังพล
อายุเริ่มบรรจุ: 18 ปี (2545)
รายจ่าย
ร้อยละต่อจีดีพี: 2.0 (ปีงบฯ 2553)
บทความที่เกี่ยวข้อง
ประวัติ: ประวัติศาสตร์การทหารของกานา
กองทัพกานา (อังกฤษ: Ghana Armed Forces) หรือ GAF เป็นกองทัพของสาธาณรัฐกานา ก่อตั้งขึ้นในปี พ.ศ. 2500 นับแต่เริ่มมีผลบังคับ กองทัพในยุคแรก ๆ เข้าไปมีส่วนเกี่ยวข้องทางการเมืองหลาย ๆ เหตุการณ์ จนเกิดรัฐประหารหรือสงครามกลางเมือง จนถึง พ.ศ. 2522
แหล่งข้อมูลอื่น

กองทัพกานา เก็บถาวร 2011-07-21 ที่ เวย์แบ็กแมชชีน
กว่าจะปิ๊งต้องชิ่งก่อน

| กว่าจะปิ๊งต้องชิ่งก่อน |
| --- | --- |

กำกับ: ไนเจล โคล
เขียนบท: โคลิน แพทริค ลินช์
อำนวยการสร้าง: อาร์เมียน เบิร์นสไตน์   เควิน เจ เมสิค
นักแสดงนำ: แอชตัน คุชเชอร์  อาแมนด้า พีท
กำกับภาพ: จอห์น เดอ บอร์แมน
ตัดต่อ: ซูซาน ลิทเทนเบิร์ก
ดนตรีประกอบ: อเล็กซ์ เวอร์แมน
บริษัทผู้สร้าง: ทัชสโตนพิกเจอส์ 
ผู้จัดจำหน่าย: บัวนา วิสต้า พิคเจอส์
วันฉาย: 22 เมษายน พ.ศ. 2548 (อเมริกา)   12 พฤษภาคม พ.ศ. 2548 (ไทย)
ความยาว: 107 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 30 ล้านดอลลาร์สหรัฐ 
ทำเงิน: 42,886,719 
กว่าจะปิ๊งต้องชิ่งก่อน (อังกฤษ: A Lot like Love) เป็นภาพยนตร์รักตลก-ดราม่าในปี พ.ศ. 2548 กำกับโดย ไนเจล โคล เขียนบทภาพยนตร์โดย โคลิน แพทริค ลินช์ นำแสดงโดย แอชตัน คุชเชอร์ และ อาแมนด้า พีท
เรื่องย่อ

ทุกอย่างเริ่มต้นขึ้นในระหว่างเที่ยวบินในประเทศ โอลิเวอร์ (แอชตัน คุชเชอร์) เป็นบัณฑิตจบใหม่ เขามีตารางการบินที่เร่งรีบ เพื่อทำตามความฝันในการลงทุนธุรกิจ และต่อมาได้พบรักแท้กับ เอมิลี่ (อาแมนดา พีท) เป็นสาวรักอิสระที่ชื่นชอบการทำอะไรตามใจตัวเอง สองทางเลือกที่แตกต่าง สองมุมมองชีวิตที่เข้ากันไม่ได้ พวกเขาอาจจะถูกใจกันในระยะเวลาสั้นๆ แต่ชัดเจนแล้วว่าโอลิเวอร์กับเอมิลีไม่ได้เป็นคู่แท้ของกันและกัน
แม้ทั้งคู่จะเดินหน้าต่อไปทั้งโอลิเวอร์และเอมิลี แต่เมื่อพวกเขาบังเอิญได้เจอกัน ปีแล้วปีเล่า ในเมืองแล้วเมืองเล่า ผ่านการเปลี่ยนอาชีพและความสัมพันธ์มากหน้าหลายตา มันก็ดูเหมือนมีหลายสิ่งหลายอย่างที่ทำให้พวกเขาอยู่ห่างไกลกัน แต่ก็มีบางสิ่งที่ไม่อาจอธิบายได้ที่ดึงดูดพวกเขาเข้าหากัน การที่พวกเขาคุยกันได้อย่างถูกคอ การที่พวกเขาอยู่เคียงข้างอีกฝ่ายในยามที่สิ่งต่างๆ พังทลาย แล้วอะไรล่ะที่มาขวางทางสิ่งที่น่าจะเป็นความรักที่แสนโรแมนติกนี้ได้
นักแสดง

แอชตัน คุชเชอร์ รับบทเป็น โอลิเวอร์ มาร์ติน
อาแมนด้า พีท รับบทเป็น เอมิลี่
แคทรีน ฮาห์น รับบทเป็น มิเชลล์
กัล เพนน์ รับบทเป็น จีเตอร์
อาลี ลาร์เตอร์ รับบทเป็น จีน่า
ทาริน แมนนิง รับบทเป็น เอลเลน มาร์ติน
ไทโรน จอร์ดาโน รับบทเป็น เกรแฮม มาร์ติน
เอมี อากีโน รับบทเป็น ไดแอน มาร์ติน
แกเบรียล แมนน์ รับบทเป็น ปีเตอร์
เจเรมี ซิสโต รับบทเป็น เบน มิลเลอร์
มูน บลัดกูด รับบทเป็น บริจิต
แหล่งข้อมูลอื่น

กว่าจะปิ๊งต้องชิ่งก่อน ที่อินเทอร์เน็ตมูวีเดตาเบส
กว่าจะปิ๊งต้องชิ่งก่อน ที่รอตเทนโทเมโทส์
กองทุนดัชนี

กองทุนดัชนี (อังกฤษ: index fund หรือ index tracker) เป็นกองทุนรวมหรือกองทุนอีทีเอฟที่ออกแบบมาให้ตรงตามเกณฑ์ ดังนั้นกองทุนนี้จะมีแนวทางเฉพาะเจาะจงตามตระกร้าของการลงทุนอ้างอิง เกณฑ์นี้อาจหมายถึงดัชนีที่มีชื่อเสียงอย่าง ดัชนีเอสแอนด์พี 500 หรือดัชนีอุตสาหกรรมดาวโจนส์ หรือเกณฑ์ที่ตามมาอย่างเช่น การจัดการภาษี, การลดความผันผวนของส่วนต่างผลการดําเนินงานและดัชนีชี้วัด (tracking error minimization), การซื้อขายรายใหญ่ (large block trading) หรือกลยุทธ์การซื้อขายระยะยาว/ยืดหยุ่น (patient/flexible trading strategies) ที่ก่อให้เกิดความผันผวนของส่วนต่างผลการดําเนินงานและดัชนีชี้วัดมากขึ้น แต่ลดผลกระทบของการทํารายการต่อราคาหลักทรัพย์ให้ต่ำลง
กล้องโทรทรรศน์อวกาศเฮอร์เชล

กล้องโทรทรรศน์อวกาศเฮอร์เชล (อังกฤษ: Herschel Space Observatory) เป็นกล้องโทรทรรศน์อวกาศขององค์การอวกาศยุโรป ริเริ่มโครงการตั้งแต่ ค.ศ. 1982 ด้วยความร่วมมือของบรรดานักวิทยาศาสตร์ในยุโรป ชื่อโครงการตั้งขึ้นในเวลาต่อมาตามชื่อของ เซอร์ วิลเลียม เฮอร์เชล นักวิทยาศาสตร์ผู้ค้นพบสเปกตรัมอินฟราเรด และเป็นผู้ค้นพบดาวยูเรนัส
กล้องเฮอร์เชลสามารถตรวจจับวัตถุในอวกาศที่เย็นจัดและมัวจัดที่สุดจากการบดบังของฝุ่นได้ เช่นในเขตหมอกฝุ่นซึ่งเป็นแหล่งกำเนิดดาวฤกษ์ หรือดาราจักรขุ่นมัวที่เริ่มก่อตัวขึ้นจากการรวมกลุ่มของดาวฤกษ์ใหม่ การสังเกตการณ์สามารถมองทะลุเมฆที่กำเนิดดาวฤกษ์ได้ และสามารถตรวจจับโมเลกุลที่เป็นต้นกำเนิดของชีวิต เช่น น้ำ ได้ว่ากำลังก่อตัวขึ้นหรือไม่
องค์การนาซา มีบทบาทสำคัญในการพัฒนาเครื่องมือวัดสำคัญของโครงการนี้จำนวน 2 ใน 3 ชิ้น รวมถึงจะมีบทบาทในการวิเคราะห์ข้อมูลทางวิทยาศาสตร์ที่สำคัญด้วย ห้องทดลองการขับเคลื่อนด้วยไอพ่นขององค์การนาซาในเมืองคาลิฟได้พัฒนาและสร้าง โบโลมิเตอร์ "โครงข่ายใยแมงมุม" สำหรับเครื่องรับภาพแบบแสงและสเปกตรัม (spectral and photometric imaging receiver; SPIRE) ให้แก่กล้องเฮอร์เชล ซึ่งมีความละเอียดสูงกว่ารุ่นก่อนหน้าถึง 40 เท่า นอกจากนี้ยังสร้างโครงข่ายอุปกรณ์กำเนิดและรวมสัญญาณ และอุปกรณ์ขยายสัญญาณสำหรับคลื่นอินฟราเรดไกล (heterodyne instrument for the far infrared; HIFI) ด้วย
กองทัพตัวแบบใหม่

หน้าปก "กฎ, กฎหมาย และระเบียบการฝึก" ของกองทัพตัวแบบใหม่
กองทัพตัวแบบใหม่ (อังกฤษ: New Model Army) ก่อตั้งเมื่อปี ค.ศ. 1645 โดยฝ่ายรัฐสภาระหว่างสงครามกลางเมืองอังกฤษ "กองทัพตัวแบบใหม่" แตกต่างจากกองทัพอื่น ๆ ตรงที่เป็นกองทัพที่สามารถเคลื่อนย้ายไปต่อสู้ที่ใดก็ได้แทนที่จะประจำการอยู่ที่เดียว ซึ่งทำให้กลายเป็นกองทัพอาชีพเต็มตัวแทนที่จะเป็นกองทัพชั่วคราวอย่างที่เป็นมา นอกจากนั้นนายทหารของกองทัพตัวแบบใหม่ยังต้องเป็นทหารอาชีพอย่างเดียวโดยไม่มีตำแหน่งในสภาขุนนางหรือในสภาสามัญชน ฉะนั้นจึงไม่เกี่ยวข้องกับพรรคการเมืองหรือกลุ่มศาสนาต่าง ๆ ในรัฐสภา
"กองทัพตัวแบบใหม่" บางส่วนถูกเรียกจากทหารเก่าผู้แน่วแน่ต่อกลุ่มเพียวริตันและอีกส่วนหนึ่งจากการเกณฑ์ที่มีความเชื่อต่าง ๆ กัน แม้ว่านายทหารจะไม่มีความเห็นพ้องกับความคิดเห็นของพลทหาร แต่ความที่เป็นอิสระจากรัฐสภาทำให้กองทัพนี้ใช้ได้ทั้งการโค่นราชบัลลังก์หรือล้มล้างรัฐบาล และในการริเริ่ม "เครือจักรภพ" ที่เป็นช่วงเวลาที่อังกฤษอยู่ภายใต้การปกครองของทหารโดยตรง ผู้นำของกองทัพตัวแบบใหม่ (โดยเฉพาะโอลิเวอร์ ครอมเวลล์) สามารถพึ่งกองทัพที่มีวินัยดีและมีความมุ่งมั่นทางศาสนาในการสนับสนุนเพื่อรักษาอำนาจการปกครองโดยเผด็จการได้
ดูเพิ่ม

สงครามกลางเมืองอังกฤษ
กว่างโจว ชาร์จ

| --- | --- |

ชื่อย่อ: GZC
ฤดูกาลแรก: 2019
ลีก: โอเวอร์วอตช์ลีก
ดีวิชั่น: แปซิฟิก
ประวัติทีม: กว่างโจว ชาร์จ (2561–ปัจจุบัน)
ที่ตั้ง:  กว่างโจว จีน
สี: คราม, น้ำเงินเขียว, เขียวน้ำทะเล      
เจ้าของ: จง ไน่ชง
ประธาน: หยาง เสี่ยว
ผู้จัดการทั่วไป: ไอ ถิงหลิว
แชมป์: 0
อันดับ 1 ช่วง: 0
เว็บไซต์: เว็บไซต์ทางการ
กว่างโจว ชาร์จ (จีนตัวย่อ: 广州冲锋队; จีนตัวเต็ม: 廣州衝鋒; พินอิน: Guǎngzhōu Chōngfēngduì กว่างโจว ชงเฟิงตุ้ย อังกฤษ: Guangzhou Charge) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่นครกว่างโจว ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก บริหารงานโดยจง ไน่ชง ผู้ก่อตั้งและกรรมการบริหารของกลุ่มเหนิงชิง
ฤดูกาล

| ฤดูกาล | เล่น | ชนะ | แพ้ | %ชนะ | อันดับ (ดีวิชัน) | อันดับ (ลีก) | เพลย์ออฟสเตจ 1 | เพลย์ออฟสเตจ 2 | เพลย์ออฟสเตจ 3 | เพลย์ออฟฤดูกาล | เงินรางวัล |
| --- | --- | --- | --- | --- | --- | --- | --- | --- | --- | --- | --- |
| 2019 | 10 | 3 | 7 | .300 | ที่ 9th | ที่ 17th | ไม่ผ่านการคัด | TBD | TBD | TBD | – |
ทะเบียนรายชื่อ > บัญชีผู้เล่นปัจจุบัน

| No> .ทำความเสียหาย | ชื่อวงการ> ทำความเสียหาย | ชื่อจริง> ทำความเสียหาย | สัญชาติ> ทำความเสียหาย | วันเกิด (อายุ)> ทำความเสียหาย | ทีมก่อนหน้า> ทำความเสียหาย |
| --- | --- | --- | --- | --- | --- |
| 0 | Eileen | โอ อี่ เหลียง (欧倚良) |  จีน | 26 กันยายน พ.ศ. 2543 (24 ปี) | LGD Gaming |
| 9 | Kyb | ฟินลีย์ แอดีซี (Finley Adisi) |  สหราชอาณาจักร | 16 กรกฎาคม พ.ศ. 2541 (26 ปี) | บริติช เฮอริเคน |
| 20 | Happy | อี ช็อง อู (이정우) |  เกาหลีใต้ | 2 สิงหาคม พ.ศ. 2542 (25 ปี) | Meta Bellum |
| 42 | nero (สองทาง) | ชาร์ลี ซวาร์ก (Charlie Zwarg) |  สหรัฐ | 31 พฤษภาคม พ.ศ. 2544 (23 ปี) | โทรอนโต อีสปอร์ต |
แท็งก์
| 7 | HOTBA | ชเว ฮง จุน (이정우) |  เกาหลีใต้ | 30 พฤศจิกายน พ.ศ. 2542 (24 ปี) | ฟิลาเดลเฟีย ฟิวชัน |
| 14 | Rio | โอ ซึง เพียว (오승표) |  เกาหลีใต้ | 8 เมษายน พ.ศ. 2543 (24 ปี) | Meta Bellum |
สนับสนุน
| 1 | shu | คิม จิน ซอ (김진서) |  เกาหลีใต้ |  | โทรอนโต อีสปอร์ต |
| 3 | Chara | คิม ช็อง ย็อน (김정연) |  เกาหลีใต้ | 4 สิงหาคม พ.ศ. 2541 (26 ปี) | Meta Bellum |
| 17 | OnlyWish (สองทาง) | เฉิน หลี่ เจิน (陈李桢) |  จีน | 15 สิงหาคม พ.ศ. 2540 (27 ปี) | LGD Gaming |
| 18 | Rise (สองทาง) | อี วอน แจ (이원재) |  เกาหลีใต้ | 30 เมษายน พ.ศ. 2544 (23 ปี) | Meta Bellum |
ทะเบียนรายชื่อ > ทำเนียบหัวหน้าผู้ฝึกสอน

| ชื่อวงการ | ชื่อจริง | ดำรงตำแหน่ง | พ้นจากตำแหน่ง | ระยะเวลา | อ้างอิง |
| --- | --- | --- | --- | --- | --- |
| J1N | โช ฮโย จิน (조효진) | 4 ธันวาคม 2561 | – | ยังอยู่ในตำแหน่ง |  |
กวางดาว

| กวางดาว |
| --- | --- |

ตัวผู้

ตัวเมียและลูก
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Cervidae
วงศ์ย่อย:: Cervinae
สกุล:: Axis (Hamilton-Smith, 1827)
สปีชีส์:: A.  axis
ชื่อทวินาม
Axis axis (Erxleben, 1777)

สปีชีส์ย่อย
 Axis axis axis   Axis axis ceylonensis 

การกระจายพันธุ์
กวางดาว หรือ กวางทอง (อังกฤษ: Chital, Cheetal, Spotted deer, Axis deer) เป็นกวางที่มีถิ่นอาศัยในพื้นที่ป่าของประเทศศรีลังกา, ประเทศเนปาล, ประเทศบังกลาเทศ, ประเทศภูฏาน, ประเทศอินเดีย, และมีประชากรกลุ่มเล็ก ๆ ในประเทศปากีสถาน กวางดาวมีความสูงจรดหัวไหล่ประมาณ 90 ซม. หนักประมาณ 85 กก. ตัวผู้ใหญ่กว่าตัวเมีย มีช่วงอายุประมาณ 8–14 ปี
ลักษณะ

กวางดาวมีขนสีน้ำตาลแกมเหลืองออกสีชมพู มีจุดสีขาว ส่วนท้องมีสีขาว เขามีสามกิ่ง โค้งคล้ายพิณ มีการผลัดเขาทุกปี ยาวได้ถึง 75 ซม. (2.5 ฟุต) เมื่อเทียบกับเนื้อทรายซึ่งเป็นญาติใกล้ชิดแล้ว กวางดาวถูกสร้างมาให้เหมาะสำหรับการวิ่งมากกว่า และมีสัณฐานที่พัฒนาสูงกว่าคือปลายเขาสั้นตามส่วน และกล่องหู มีขนาดเล็กกว่า มีโพรงจมูกขนาดใหญ่ ตัวผู้มีขนาดใหญ่กว่าตัวเมีย สูงประมาณ 90 ซm (35 in) จรดไหล่ หัวถึงลำตัวยาว 170 ซm (67 in) หางยาว 20 ซม. (7.9 นิ้ว) หนัก 30 ถึง 75 กก. (66 ถึง 170 ปอนด์) ตัวเมียหนัก 25 ถึง 45 กก. (55 ถึง 99 ปอนด์) ตัวผู้ที่มีขนาดใหญ่มากๆ หนักได้ถึง 98 ถึง 110 กก. (220 ถึง 240 ปอนด์) มีช่วงชีวิต 8–14 ปี
กวางดาวมีการวิวัฒต่อมกลิ่นบริเวณดวงตาสูง ซึ่งมีขนแข็งที่คล้ายกิ่งไม้เล็กๆ รวมทั้งต่อมกลิ่นที่หลังขา ตัวผู้มีต่อมกลิ่นบริเวณดวงตาใหญ่กว่าตัวเมียและเปิดออกบ่อยครั้งเมื่อตอบสนองสิ่งเร้า
การกระจายพันธุ์

กวางดาวมีการกระจายพันธุ์ในประเทศอินเดีย ตลอดไปจนถึงเนปาล ภูฏาน บังกลาเทศ และศรีลังกา ทางตะวันตกสิ้นสุดที่ทางตะวันออกของรัฐราชสถานและรัฐคุชราต ทางเหนือสิ้นสุดไปตามแนวเข็มขัดบาบาร์-เทไร ตีนเขาของเทือกเขาหิมาลัยและจากรัฐอุตตรประเทศและรัฐอุตตราขัณฑ์ผ่านไปถึงเนปาล ตะวันตกเฉียงเหนือของเบงกอลและรัฐสิกขิม และต่อจากนั้นไปทางตะวันตกของรัฐอัสสัมและป่าชุมชนของประเทศภูฏานที่ต่ำกว่าระดับน้ำทะเล 1,100 เมตร จุดสิ้นสุดทางตะวันออกนั้น ผ่านทางตะวันตกของรัฐอัสสัม ถึงป่าซันเดอร์แบน ของเบงกอลตะวันตกและบังกลาเทศ ทางใต้สิ้นสุดที่ศรีลังกา มีการพบกวางดาวเป็นช่วง ๆ ตามพื้นที่ป่าที่วางตัวตลอดแหลมอินเดีย แต่ปัจจุบันพบได้แค่ในป่าซันเดอร์แบนในบังกลาเทศเท่านั้น ส่วนพื้นอื่นได้สูญพันธุ์ไปจากธรรมชาติแล้ว
ในที่เลี้ยง

กวางดาวถือเป็นสัตว์ชนิดแรกที่มีจัดแสดงในสวนสัตว์ดุสิต หรือ เขาดินวนา สวนสัตว์แห่งแรกในประเทศไทย
แหล่งข้อมูลอื่น

ข้อมูลที่เกี่ยวข้องกับ Axis axis ที่วิกิสปีชีส์
wildlywise.com เก็บถาวร 2005-02-05 ที่ เวย์แบ็กแมชชีน
BBC Science and Nature Wildfacts
กองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด

| กองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด |
| --- | --- |
มีส่วนร่วมในสงครามกลางเมืองซีเรีย และสงครามกลางเมืองอิรัก
ตราประจำตำแหน่งของกองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด
ปฏิบัติการ: 10 ตุลาคม ค.ศ. 2014 – ปัจจุบัน (10 ปี 4 สัปดาห์ 1 วัน)
แนวคิด: ต่อต้านการก่อการร้าย
ผู้นำ:  พลโท พอล ลาคาเมรา
กองบัญชาการ: ประเทศคูเวต
กำลังพล: 6,350 คน
พันธมิตร:  ประเทศที่ให้การสนับสนุน:   สหรัฐ   สหราชอาณาจักร   ฝรั่งเศส   ออสเตรเลีย   แคนาดา   จอร์แดน   เดนมาร์ก   เนเธอร์แลนด์   เบลเยียม   เลบานอน   โมร็อกโก   ซาอุดีอาระเบีย   ตุรกี   สหรัฐอาหรับเอมิเรตส์   กาตาร์   บาห์เรน   อิตาลี   เยอรมนี   สเปน   โปรตุเกส   โปแลนด์   จอร์เจีย   ญี่ปุ่น   ไต้หวัน   เกาหลีใต้   นิวซีแลนด์   ฮังการี   เอสโตเนีย   ออสเตรีย   แอลเบเนีย   กรีซ   บัลแกเรีย   สโลวาเกีย   สโลวีเนีย   เซอร์เบีย   โรมาเนีย   คอซอวอ   บอสเนียและเฮอร์เซโกวีนา   ลักเซมเบิร์ก   ลัตเวีย   ลิทัวเนีย   ไอซ์แลนด์   มาซิโดเนียเหนือ   มอลโดวา   มอนเตเนโกร   ยูเครน   โครเอเชีย   เช็กเกีย   ไซปรัส   ฟินแลนด์   นอร์เวย์   สวีเดน   โซมาเลีย   สิงคโปร์   คูเวต   โอมาน   ตูนิเซีย   ไอร์แลนด์   สวิตเซอร์แลนด์ (ความช่วยเหลือที่ไม่ใช่ทางทหาร)  
การสู้รบและสงคราม: การรณรงค์ต่อต้านไอเอสไอแอลระหว่างประเทศ เขตปฏิบัติการอิรัก  เขตปฏิบัติการซีเรีย 
ตราประจำตำแหน่ง
ปะ: 
กองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด (อังกฤษ: Combined Joint Task Force – Operation Inherent Resolve; อักษรย่อ: CJTF–OIR) เป็นกองกำลังเฉพาะกิจร่วม ซึ่งจัดตั้งขึ้นโดยรัฐบาลระหว่างประเทศที่นำโดยสหรัฐ เพื่อต่อต้านรัฐอิสลามอิรักและลิแวนต์ (ไอซิล) ที่จัดขึ้นโดยกองบัญชาการทหารส่วนกลางของสหรัฐเพื่อประสานความร่วมมือทางทหารในการต่อต้านไอซิล (ดาอิซ) และประกอบด้วยกองกำลังทหารสหรัฐกับบุคลากรจากกว่า 30 ประเทศ เป้าหมายที่ระบุไว้ของกองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด คือ "ลดและทำลาย" ไอซิล ซึ่งจัดตั้งโดยกองบัญชาการทหารส่วนกลางของสหรัฐ ที่ได้มีการประกาศในเดือนธันวาคม ค.ศ. 2014 หลังจากที่ได้มีการจัดตั้งขึ้นเพื่อแทนที่การจัดการเฉพาะกิจที่ได้รับการจัดตั้งขึ้นก่อนหน้านี้ เพื่อประสานงานการดำเนินงานหลังจากจำนวนที่เพิ่มขึ้นอย่างรวดเร็วจากไอซิลที่อิรักในเดือนมิถุนายน กองกำลังเฉพาะกิจนี้ก่อตัวขึ้นในเดือนตุลาคม ค.ศ. 2014 "การรวมกลุ่มการประชุม" เป็นครั้งแรกจัดขึ้นในสัปดาห์แรกของเดือนธันวาคม ค.ศ. 2014 ปฏิบัติการปัจจุบันมีชื่อว่าปฏิบัติการแก้ปัญหาจากต้นกำเนิดโดยกระทรวงกลาโหมสหรัฐ ทั้งนี้ ผู้บัญชาการทหารสัมพันธมิตรคนปัจจุบันได้แสดงเจตจำนงที่จะถอนรากถอนโคนไอซิลออกจากเมืองสำคัญของซีเรียเมื่อสิ้นสุดการเป็นผู้บัญชาการของเขา
ดูเพิ่ม

สถานีย่อยสงครามกลางเมืองซีเรีย
แหล่งข้อมูลอื่น

Operational Inherent Resolve - Official Website
กองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด ที่เฟซบุ๊ก
กองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด ที่เอกซ์ (ทวิตเตอร์)
Defense.gov Special Report: Operation Inherent Resolve
The Global Coalition - Official Web Site
กล้ามเนื้อไบเซ็ปส์ เบรคิไอ

| กล้ามเนื้อไบเซ็ปส์ เบรกิไอ  (Biceps brachii) |
| --- | --- |
กล้ามเนื้อไบเซ็ปส์ เบรกิไอ
กล้ามเนื้อไบเซ็ปส์ เบรกิไอ (ทางขวา)
รายละเอียด
จุดยึด: ด้านสั้น: โคราคอยด์ โพรเซสของกระดูกสะบัก ด้านยาว: ปุ่มเหนือแอ่งกลีนอยด์
จุดเกาะ: ปุ่มนูนเรเดียส
หลอดเลือดแดง: หลอดเลือดแดงแขน
ประสาท: เส้นประสาทมัสคิวโลคิวทาเนียส (C5–C7)
การกระทำ: งอข้อศอก และพลิกหงายปลายแขน
ตัวต้าน: กล้ามเนื้อไตรเซ็บ เบรกิไอ
ตัวระบุ
ภาษาละติน: musculus biceps brachii
TA98: A04.6.02.013
TA2: 2464
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
ในกายวิภาคศาสตร์ของมนุษย์ กล้ามเนื้อไบเซ็ปส์ เบรกิไอ (อังกฤษ: Biceps brachii muscle) เป็นกล้ามเนื้อที่สำคัญมัดหนึ่งที่อยู่ในพื้นที่ด้านหน้าของต้นแขน (Anterior compartment of arm) กล้ามเนื้อมัดนี้มีหน้าที่หลายประการ แต่ส่วนใหญ่จะเกี่ยวข้องกับการงอแขนและการหมุนของปลายแขนโดยมีข้อศอกเป็นจุดหมุน กล้ามเนื้อไบเซ็ปส์ เบรกิไอ ยังเป็นกล้ามเนื้อที่ผู้คนส่วนใหญ่รู้จักกันดี เนื่องจากเป็นกล้ามเนื้อที่เห็นได้ชัดจากภายนอก และสามารถบริหารกล้ามเนื้อนี้ให้มีรูปร่างที่ต้องการได้ง่ายโดยการยกน้ำหนัก
กายวิภาคศาสตร์ > จุดเกาะ

กล้ามเนื้อไบเซ็ปส์ เบรกิไอ เป็นกล้ามเนื้อที่มีจุดเกาะต้น (origin) แยกเป็นสองจุดที่บริเวณไหล่ จึงเป็นที่มาของชื่อกล้ามเนื้อ biceps ในภาษาลาติน ซึ่งแปลว่า สองหัว โดยจุดเกาะต้นทั้งสองได้แก่
ปลายจุดเกาะต้นด้านสั้น (short head)  จะยึดเกาะที่คอราคอยด์ โพรเซส (Coracoid process) ของกระดูกสะบัก
ปลายจุดเกาะต้นด้านยาว (long head)  จะมีลักษณะเป็นเอ็นขนาดใหญ่ที่ผ่านโครงสร้างของปลอกหุ้มข้อต่อที่บริเวณหัวกระดูกต้นแขน และไปเกาะกับกระดูกสะบักที่ปุ่มเหนือแอ่งกลีนอยด์ (supraglenoid tubercle)
จุดเกาะปลายของกล้ามเนื้อมัดนี้จะมีจุดเดียว คือที่ปุ่มนูนเรเดียส (Radial tuberosity) นอกจากนี้ยังมีบางส่วนขยายออกไปเป็นเอ็นแผ่ที่เกาะกับพังผืดของบริเวณส่วนต้นของปลายแขน ซึ่งเรียกว่า เอ็นแผ่ไบซิพิตัล (Bicipital aponeurosis)
กายวิภาคศาสตร์ > หลอดเลือดแดง

กล้ามเนื้อไบเซ็ปส์ เบรกิไอ จะได้รับเลือดจำนวนมากจากหลอดเลือดแดงแขน (Brachial artery) ซึ่งเป็นหลอดเลือดแดงใหญ่ที่ต่อลงมาจากหลอดเลือดแดงรักแร้ (Axillary artery) และยังเป็นหลอดเลือดแดงที่นิยมใช้ในการตรวจวัดความดันโลหิตอีกด้วย
กายวิภาคศาสตร์ > เส้นประสาท

เส้นประสาทที่มาสั่งการกล้ามเนื้อไบเซ็ปส์ เบรกิไอ คือเส้นประสาทมัสคิวโลคิวทาเนียส (Musculocutaneous nerve) ซึ่งเริ่มต้นจากการเชื่อมรวมกันของเส้นประสาทไขสันหลังบริเวณคอ คู่ที่ 5,6 และ 7 จากนั้นจึงรวมเป็นแขนงด้านข้าง (lateral cord) ในร่างแหประสาทแขน (Brachial plexus) ก่อนจะแทงทะลุเข้าสู่กล้ามเนื้อคอราโคเบรเคียลิส (Coracobrachialis muscle) ก่อนจะให้แขนงเข้าสู่กล้ามเนื้อไบเซ็ปส์ เบรกิไอ
หน้าที่การทำงาน

กล้ามเนื้อไบเซ็ปส์ เบรกิไอ เกี่ยวข้องกับการเคลื่อนไหวของแขนที่ข้อต่อสามจุด ซึ่งได้แก่
ข้อต่อกลีโนฮิวเมอรัล (Glenohumeral joint) ที่บริเวณไหล่ ซึ่งจะทำหน้าที่งอต้นแขนขึ้น
ข้อศอก (Elbow joint) ทำหน้าที่งอปลายแขนขึ้น เช่นในกรณีของการยกน้ำหนักเพื่อการบริหารกล้ามเนื้อมัดนี้
ข้อต่อเรดิโออัลนาส่วนต้น (Proximal radioulnar joint) ทำหน้าที่ในการพลิกหงายของปลายแขนและมือ โดยทำงานร่วมกับกล้ามเนื้อสุพิเนเตอร์ (Supinator muscle)
รูปประกอบเพิ่มเติม

ภาพวาดแสดงโครงสร้างของข้อต่อไหล่ และแสดงจุดเกาะต้นของกล้ามเนื้อไบเซ็ปส์ เบรกิไอ
ภาคตัดขวางของต้นแขนที่บริเวณส่วนกลางของกระดูกต้นแขน
หลอดเลือดแดงแขน
ร่างแหประสาทแขน ของรักแร้ขวา
เส้นประสาทของแขนด้านซ้าย